Aiškinamasis raštas

Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Teikiamu sprendimo projektu bus patvirtintas Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašas.

Teikiamas tvirtinti sprendimas parengtas vadovaujantis Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Aprašas) 1 punktu.

Aprašas bus taikomas paskirstant mokymo lėšas mokykloms pagal lėšų skyrimo klasei (grupei) principą (pagal mokinių skaičių rugsėjo 1 dieną). Atsižvelgiant į Lietuvos Respublikos švietimo ir mokslo ministerijos 2018 m. liepos 27 d. rašto Nr. SR-3365 „Dėl Lietuvos Respublikos valstybės ir savivaldybių įstaigų darbuotojų darbo apmokėjimo įstatymo Nr. XIII-198 2,3,4,7,8,14, 17 straipsnių ir 5 priedo pakeitimo įstatymo bei Mokymo lėšų apskaičiavimo, paskirstymo ir panaudojimo tvarkos aprašo įgyvendinimo“ rekomendacijas, aprašas papildė 2018 m. rugsėjo 4 d. sprendimu Nr. B1-187 patvirtintą Molėtų rajono savivaldybės mokymo lėšų apskaičiavimo, paskirstymo ir panaudojimo tvarkos aprašą. Įrašyta, kokiais teisės aktais vadovaujantis nustatomas švietimo pagalbos specialistų pareigybių skaičius mokyklose, kokia tvarka savivaldybė paskirsto švietimo pagalbai organizuoti apskaičiuotas lėšas bendrojo ugdymo, ikimokyklinio ugdymo mokykloms ir Švietimo pagalbos tarnybai.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymas;

Mokymo lėšų apskaičiavimo, paskirstymo ir panaudojimo tvarkos aprašas, patvirtintas Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Lėšos ugdomajai veiklai skiriamos pagal lėšų skyrimo klasei (grupei) principą. Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Mokymo lėšos.

**6. Vykdytojai, įvykdymo terminai**

Molėtų rajono savivaldybės administracijos Kultūros ir švietimo skyrius, ugdymo įstaigos.